Mellom rettssakene viste det seg at Nordgarden midtre i Froland i Tokke var på sal. Då Andersen og Rønningen tapa i lagmannsretten, slo dei til og kjøpte eigedomen i Froland. Med seg som «startkapital» fekk dei ein utgift på 90.000 kroner som forsvann i rettssystemet. Ein odelstakst for Midtgarden viste at paret ville få tilbake omtrent det dei gav for odelsbruket.
Ei veke før kvinna med odel skulle overta Midtgarden, fekk Andersen og Rønningen melding om at ho ikkje ville ha bruket likevel. Plutseleg sat paret med to gardsbruk og ei samla gjeld på 1,5 millionar kroner.
- Det eignar seg ikkje på trykk kva me tenkte om personen som gjorde krav på garden. Me fekk stadfesta tankane våre om henne, utan at me vil utdjupe noko meir om det, seier Andersen og Rønningen.
Det gjekk nesten eitt år før dei fekk selt Midtgarden.
- Eg trur salet gjekk i minus, men det er ikkje alt ein skal rekne på, seier Rønningen, lei etter å ha vore ut med mange tusen kroner i ekstra renteutgifter på grunn av to bruk.